61973J0187
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 28ης Μαΐου 1974 (
*1
)
Αντικείμενο της υποθέσεως:
Αίτηση του Tribunal du Travail της Tournai, κατ' εφαρμογή του άρθρου 177 της Συνθήκης ΕΟΚ, για την έκδοση προδικαστικής αποφάσεως ως προς την ερμηνεία των διατάξεων του κανονισμού 1408/71 του Συμβουλίου της 14ης Ιουνίου 1971«περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους, που διακινούνται εντός της Κοινότητος» (EE ειδ. έκδ. 05/001, σ. 73) ιδίως σχετικά με το ζήτημα του επιδόματος αναπηρίας.
Διατακτικό της αποφάσεως:
ΤΟ ΔΙΚΑΣΤΗΡΙΟ
Αποφαίνεται ότι:
1)
Οι παροχές του άρθρου 4, παράγραφος 1β, του κανονισμού (ΕΟΚ) 1408/71 του Συμβουλίου της 14ης Ιουνίου 1971, περιλαμβάνουν τις παροχές που προβλέπουν οι εθνικές διατάξεις, που χορηγούν επιδόματα στους μειονεκτούντες εφόσον η νομοθεσία αυτή αφορά τους εργαζόμενους, κατά την έννοια του άρθρου Ια του κανονισμού αυτού και εφόσον τους απονέμουν νομίμως προστατευόμενο δικαίωμα επί των πλεονεκτημάτων αυτών.
2)
Στο πλαίσιο του προσωπικού και του καθ' ύλη πεδίου εφαρμογής του, ο κανονισμός 1408/71 εφαρμόζεται προτιμώμενος της ευρωπαϊκής ενδιάμεσης συμφωνίας περί συστημάτων κοινωνικής ασφαλίσεως γήρατος, αναπηρίας και επιζώντων που υπεγράφη στο Παρίσι στις 11 Δεκεμβρίου 1953 και αναφέρεται στο άρθρο 7, παράγραφος 1β του κανονισμού εφόσον ο κανονισμός αυτός είναι ευνοϊκότερος από την εν λόγω συμφωνία για το δικαιούχο.
Πρόταση του γενικού εισαγγελέα:
Ο γενικός εισαγγελέας πρότεινε να δοθεί η εξής απάντηση:
1)
Οι προβλεπόμενες από τις γενικές νομοθετικές ή κανονιστικές διατάξεις ενός κράτους μέλους χρηματικές παροχές στους μειονεκτούντες που κατοικούν στο έδαφος του κράτους αυτού, πρέπει, όσον αφορά τους εργαζόμενους κατά την έννοια του κανονισμού 1408/71 που δικαιούνται, λόγω της μειονεκτικό-τητάς τους, παροχών βάσει υποχρεωτικής ασφαλίσεως αναπηρίας, να θεωρούνται παροχές αναπηρίας κατά την έννοια του άρθρου 4, παράγραφος 1β, του κανονισμού 1408/71.
2)
Ταυτίζεται, κατά βάση, με το αντίστοιχο σημείο του διατακτικού.
(
*1
)	Γλώσσα διαδικασίας: η γαλλική.